Tez o‘qishni qanday o‘rganish mumkin? 4 ta sinalgan qadam

Zamonaviy odamning, ko‘p qismi kitoblar orqali yetib keladigan katta hajmdagi ma’lumotlarni o‘zlashtirishiga to‘g‘ri keladi. Tez o‘qishni qanday o‘rganish mumkin?

Gap badiiy adabiyot haqida emas – biz uni “o‘zimiz uchun” o‘qiymiz, balki o‘z-o‘zini rivojlantirishga, professional o‘sishga yordam beruvchi kitoblar haqida ketyapti.
Bunday adabiyotlarni tez va samarali o‘qishga o‘rgatadigan malakalarga ega bo‘lishga yordam beruvchi bir necha maslahatlar bilan tanishing.
Hatto sizning o‘qish uchun umuman vaqtingiz bo‘lmasa ham, xoh odamlar ichida bo‘lsin, xoh shovqin joy bo‘lsin baribir o‘zingizni diqqat bilan kitob o‘qishga majbur qiling — bu har qanday vaziyatda ham o‘qiyotgan kitobingizga diqqatingizni jamlay olishga o‘rgatadi.
Ko‘pchilik yotib o‘qishni ma’qul ko‘radi va bu bilan juda katta xatoga yo‘l qo‘yadi. Balki bunday holat badiiy adabiyotlar o‘qish uchun mos kelishi mumkin, lekin boshqa turdagi, ko‘proq ixtisoslashtirilgan kitoblar o‘qish uchun mutlaqo to‘g‘ri kelmaydi.
Samarali o‘qish uchun eng yaxshi variant – gavdani to‘g‘ri tutgan holda o‘tirish. Bu miyaga kislorodning yaxshi yetib borishini va buning natijasida ma’lumotlarning tezroq o‘zlashtirilishini ta’minlaydi.
Ko‘z va kitob orasidagi eng optimal masofa — 30–40 sm, shunda ko‘zlar kamroq harakat qilishiga to‘g‘ri keladi va ular kamroq charchaydi.
Murakkab mavzuni o‘rganish uchun diqqatni to‘plash kerak bo‘ladi, bir necha soat davomida qattiq fikrlash charchoqlikni va organizm hayotiy tonusining pasayishiga olib keladi. Shuning uchun har yarim soat-bir soatda tanaffus qilish va ularni jismoniy faollik bilan o‘tkazish tavsiya qilinadi. Unchalik qiyin bo‘lmagan jismoniy mashqlar miyada qon aylanishini yaxshilaydi va mavzu ustida samarali ishlashda organizmga yangicha quvvat bag‘ishlaydi.
Oldingizga amaliy maqsad qo‘ying: bu kitobdan aynan qaysi ma’lumotni olmoqchisiz va keyin siz uni tajribada qanday qo‘llamoqchisiz? Balki sizga zarur bo‘lgan ma’lumot qaysidir bo‘limda bo‘lishi mumkin va u holda sizning katta hajmdagi materialning hammasini o‘qishingizga to‘g‘ri kelmaydi.
Manba: “Layfxaker”